Raudkiisad toituvad valdavalt koorikloomadest, kuid ka kalade vastsetest ja marjast. Kudemine toimub mai keskpaigast juuli alguseni. Sigimise ajal muudavad isased raudkiisad värvi - nad värvuvad siniseks. Pesa valmistamise ja marja eest hoolitsemise kohustus lasub isaskala õlul. Ta ehitab adrupuhma sisse rusikasuuruse vetikaniitidest pesa põimides selle kokku neerudest erituva valge ja kleepuva niidiga. Seejärel valvab isane marja ja õhutab seda rinnauimedega kogu marja arengu vältel. Vastsed kooruvad paari nädala pärast ja on umbes 6 mm pikad. Raudkiisk kasvab kiiresti ja saab suguküpseks juba 1 aastaselt, kuid juba peale esimest kudemist ta lühike elu lõpeb.